Решение на Общия съд от 13 септември 2023 г. — Transformers Manufacturing Company/EUIPO — H & F (TMC TRANSFORMERS)
(Дело T-167/22)1
(Марка на Европейския съюз — Процедура по възражение — Заявка за словна марка на Европейския съюз TMC TRANSFORMERS — Международна регистрация на по-ранна фигуративна марка TMC — Относително основание за отказ — Вероятност от объркване — Член 8, параграф 1, буква б) от Регламент (ЕО) 207/2009 [впоследствие член 8, параграф 1, буква б) от Регламент (ЕС) 2017/1001)
Език на производството: италиански
Страни
Жалбоподател: Transformers Manufacturing Company Pty Ltd (Мелбърн, Австралия) (представител: F. Caricato, адвокат)
Ответник: Служба на Европейския съюз за интелектуална собственост (представител: R. Raponi)
Друга страна в производството пред апелативния състав на EUIPO, встъпила в производството пред Общия съд: H & F Srl (Милано, Италия) (представители: F. Jacobacci и N. Galizia, адвокати)
Предмет
С жалбата си, подадена на основание член 263 ДФЕС, жалбоподателят иска отмяната на решение на пети апелативен състав на Службата на Европейския съюз за интелектуална собственост (EUIPO) от 14 февруари 2022 г. (преписка R 1212/2021-5)
Диспозитив
Отхвърля жалбата.
Осъжда Transformers Manufacturing Company Pty Ltd да заплати съдебните разноски.
____________
1     ОВ C 207, 23.5.2022 г.